Nog ŉ voetganger doodgeryŉ Man is Woensdagaand op die N12-snelweg naby Kimberley doodgery. Volgens Jeffrey Wicks, ŉ woordvoerder van Netcare 911, het die ongeluk sowat 10km buite Kimberley, in die Noord-Kaap, plaasgevind. Na wat verneem word, wou die man die snelweg oorsteek toe die voertuig hom tref. Die man is op slag dood. Die bestuurder van die voertuig is ongedeerd. ŉ Ma en haar 2-jarige dogtertjie is Dinsdagmiddag doodgery toe hulle ŉ snelweg wou oorsteek en ŉ voertuig hulle getref het. Maroela Media het berig die ongeluk het op die N17-snelweg in Springs tussen die Osbourne- en Rondebult-afrit gebeur.